Chleb (národná prírodná rezervácia)

Chleb je národná prírodná rezervácia, nachádza sa v pohorí Malá Fatra a okrem vrcholovej časti Chlebu zasahuje na jeho severné svahy. Bola vyhlásená v roku 1967 a posledná novelizácia bola uskutočnená výnosom MK SSR č.1160/1988-32 z 30. júna 1988. Rezervácia má výmeru 413 ha. Nachádza sa v katastrálnom území obcí Šútovo, Terchová a Turany. Rezervácia je ohraničená vrchmi Veľký Kriváň, Hromové a z vrcholu Chlebu sa rozprestiera po jeho južnom svahu, kde pramení rieka Varínka. Je súčasťou Národného parku Malá Fatra. Na území rezervácie platí 5. stupeň ochrany. Chráni pestrý a zachovaný geobiocenologický komplex s bralnatými partiami, roklinami a kamennými morami, ktoré sa nachádzajú na severnej strane Chleba. Sú tu zachovalé spoločenstvá kosodreviny a alpských lúk. Žijú a rastú tu vzácne druhy živočíchov a rastlín. Referencie Pozri aj Chleb Iné projekty Commons ponúka multimediálne súbory na tému Chleb (národná prírodná rezervácia) Externé odkazy Poloha na turistickej mape